als_Latn dik_Latn sag_Latn
Sideris shkruan se Greqia është përpjekur ta ndryshojë mënyrën në të cilën Poposki është prezantuar në takim, dhe e kanë ngritur këtë çështje para ndihmës sekretares së shtetit Viktoria Nuland, por SHBA-ja i ka refuzuar.
Gazeta greke Katimerini pohon se kanë pasur mundësi të shohin letër të dërguar nga ish ministri i Punëve të Jashtme Evangelos Venizelos në dhjetor të vitit 2014 deri te sekretari amerikan i shteti Xhon Keri në të cilën Greqia proteston kundër emërimit të Republikës së Maqedonisë nën emrin kushtetues në takimin e koalicionit kundër Shtetit Islamik të Irakut dhe Sirisë (ISIS), i cili u mbajt në Bruksel.
Venizelos atëherë mediave greke u deklaroi se në shenjë proteste e ka braktisur takimin e vendeve aleate, derisa korrespodenti i MIA-s nga Brukseli informoi se Greqia ka reaguar pas ngjarjes, pasi mediat greke ashpër e sulmuan Venizelon për mënyrën në të cilën Maqedonia është emëruar.
Gjatë takimi në fillim të dhjetorit u mblodhën 62 shtete anëtare të koalicionit të cilën SHBA e udhëheq kundër ISIS-it, me ç'rast në paralajmërimin e konferencës, ministri maqedonas Nikolla Poposki është paralajmëruar sipas emrit kushtetues, ndërsa në deklaratën përfundimtare asnjë vend nuk është emëruar sipas emrit.
Por duke pasur parasysh se Greqia ishte para zgjedhjeve, mediat greke e kritikuan pjesëmarrjen e Venizelos, me ç'rast ai më vonë i informoi mediat se në mënyrë demonstrative e ka braktisur takimin.
Në analizën e Sotiris Sideris, të publikuar në Katimerini, thuhet se Greqia megjithatë seriozisht e ka kuptuar emërimin e Poposkit si ministër i Republikës së Maqedonisë, nën emrin kushtetues të cilin SHBA-ja e shfrytëzon nga viti 2004, si lloj i presionit të ri të SHBA-së ndaj Greqisë.
Sideris shkruan se Greqia është përpjekur ta ndryshojë mënyrën në të cilën Poposki është prezantuar në takim, dhe e kanë ngritur këtë çështje para ndihmës sekretares së shtetit Viktoria Nuland, por SHBA-ja i ka refuzuar.
Gazeta përkujton në këtë episod, dhe e zbulon hollësinë me letrën, në momentin kur të dy vendet biseduan për zbatimin e një sërë masash për përmirësimin e marrëdhënieve. Ministri Poposki dhe shefi i sapoemëruar i diplomacisë greke Nikos Koxias u takuan para dhjetë ditëve në Rigë, ku biseduan për masat për ndërtim të besimit mes Maqedonisë dhe Greqisë. (MIA)
als_Latn als_Latn als_Latn als_Latn als_Latn als_Latn als_Latn als_Latn